L 229/34
SL
Uradni list Evropske unije
18.9.2023
Države članice tesno sodelujejo s Komisijo in jo pravočasno obveščajo o vseh nacionalnih ukrepih, sprejetih v okviru Evropskega odbora za polprevodnike v zvezi z oskrbovalno verigo polprevodnikov, ter te ukrepe usklajujejo. 7.
Po izteku obdobja, za katero se sproži krizno fazo, ali v primeru njene predčasne prekinitve na podlagi odstavka 5 tega člena se ukrepi, sprejeti v skladu s členi 25, 26 in 27, nemudoma prenehajo uporabljati. 8.
Komisija najpozneje šest mesecev po izteku krizne faze posodobi pregled in spremljanje vrednostnih verig polprevodnikov na podlagi členov 19 in 20 ob upoštevanju izkušenj, pridobljenih med krizo.
Odd ele k 3 O dz iv na po m a nj k a nje
Člen 24 Nabor orodij za izredne razmere 1.
Kadar se sproži krizno fazo na podlagi člena 23 in kadar je to potrebno za reševanje polprevodniške krize v Uniji, lahko Komisija sprejme ukrep iz členov 25, 26 ali 27 pod pogoji, določenimi v navedenih členih. 2.
Komisija po posvetovanju z Evropskim odborom za polprevodnike omeji uporabo ukrepov iz členov 26 in 27 na tiste kritične sektorje, katerih delovanje je moteno ali ki jim grozijo motnje zavoljo polprevodniške krize.
Uporaba ukrepov iz odstavka 1 tega člena je sorazmerna in omejena na to, kar je potrebno za obravnavo hudih motenj, ki vplivajo na kritične sektorje v Uniji, ter mora biti v najboljšem interesu Unije.
Pri uporabi teh ukrepov se je potrebno izogibati nesorazmernemu upravnemu bremenu, zlasti za MSP. 3.
Kadar se sproži krizno fazo na podlagi člena 23 in kadar je to primerno za reševanje polprevodniške krize v Uniji, lahko Evropski odbor za polprevodnike: (a) oceni ustrezne in učinkovite nujne ukrepe ter v zvezi s tem svetuje; (b) oceni pričakovani učinek morebitne uvedbe zaščitnih ukrepov na sektor polprevodnikov v Uniji, pri čemer preuči, ali razmere na trgu ustrezajo znatnemu pomanjkanju bistvenega proizvoda na podlagi Uredbe (EU) 2015/479, in Komisiji predloži mnenje; 4.
Komisija redno obvešča Evropski parlament in Svet o vseh ukrepih, sprejetih v skladu z odstavkom 1, in pojasni razloge za svojo odločitev. 5.
Komisija lahko po posvetovanju z Evropskim odborom za polprevodnike izda smernice o izvajanju in uporabi nujnih ukrepov.
Člen 25 Zbiranje informacij 1.
Kadar se sproži krizno fazo na podlagi člena 23, lahko Komisija od podjetij, ki poslujejo v oskrbovalni verigi polprevodnikov, zahteva, da zagotovijo informacije o svojih proizvodnih zmožnostih, proizvodnih zmogljivostih in trenutnih primarnih motnjah.
Zahtevane informacije so omejene na tisto, kar je potrebno za oceno narave polprevodniške krize ali za opredelitev in oceno morebitnih blažilnih ali nujnih ukrepov na ravni Unije ali nacionalni ravni.
Zahteve po informacijah ne vključujejo zagotavljanja informacij, katerih razkritje bi bilo v nasprotju z interesi nacionalne varnosti držav članic.